
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΣΕΠΤΕΜΒΡΙΟΥ 1986 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υποχρεωτική δήλωση κρουσμάτων Συνδρόμου Επίκτητης 

Ανοσολογικής Ανεπάρκειας.1 

Αποτελέσματα αρχαιρεσιών Σ.Δ.Ε.Εφ. Πατρών.2 

Μετεγγραφές στα Τεχνολογικά Εκπαιδευτικά Ιδρύματα. 3 

Διακοπή λειτουργίας τάξεων λυκείου..'4 

Κήρυξη του I. Ναού Αγ. Ιωιάννου στο Κτήμα Μερκάτη 
(ελαιώνας Αιγάλεω) ως ιστορικού διατηρητέου μνημείου 

με ζώνη προστασίας γύρω από αυτό.5 

Διαδικασία εφαρμογής της εισφοράς στον τομέα του γάλα- 

,· κτος και των γαλακτοκομικών προϊόντων.6 

Απόρριψη αίτητης γ·α χορήγηση άδειας μεταλλευτικών 

ι ερευνών στα Νομό Τρικάλων. ..7 

Απόορ'ψη αίτησης γ’α χορήγηση άδειας μεταλλευτικών 
ι ερευνών στιο Νομό Τρικάλων.8 


ΑΓΟΡΑ ΝΟΜΙΚΕΣ ΔΙΑΤΑΞΕΙΣ 

Συμμόρφωση της Ελληνικής Νοιυ.ιο#εσίας προς τ·ς διατά¬ 
ξεις, της Οδηγίας 79/581/ΒΟΚ του Συμβουλίου περί 
προστασίας των καταναλωτών στο ·5έμα των ενδείξεων 


των τιμών των τροφίμων.9 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρι-5. Α1/6122 / (ί) 


Υποχρεωτική δήλωση κρουσμάτων Συνδρόμου Επίκτητης 

Ανοσολογικής Ανεπάρκειας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τον Α.Ν. 2520/40 «περί υγειονομικό)·; διατάξεων». 

2. Το Β.Δ. της 3.11.50 «περί μέτρων προς καταπολέ- 
μησιν επιδημικών νόσων και υποχρεωτικής δηλόίσεως 
αυτόύν». 

3. Το Π.Δ. 544/77. «περί οργανισμού του Υπουργείου 
Κοινωνικών Υπηρεσιών». 

4. Το Ν. 1558/85 (ΦΕΚ 137/85 τ. Α') «Κυβέρνηση 
και Κυβερνητικά Όργανα». 

5. Την οικ. 748/7.8.85 Κοινή απόφαση του Πρωθυπουρ¬ 
γού και του Υπουργού Υγείας, Πρόνοιας και Κοιν. Ασφαλί¬ 
σεων «Για ανάθεση αρμοδιοτήτων στους Υφυπουογούς». 

6. Το Δ1/6824/14.7.83/ΕΓΚ. 44 έγγραφό μας. 

7. Το Α1 /οικ. 2338/29.2.84/ΕΓΚ. 24 έγγραφό μας. 


ΑΡΙΘΜΟΣ ΦΥΑΑΘΥ 

8. Την από 13 Μαΐου 1986 απόφαση της Εθνικής 
Επιτροπής ελέγχου ΣΕΑΛ. 

9. Το 5033/2.7.1986 έγγραφο του Πανελληνίου Ιατρικού 
Συλλόγου, αποφασίζουμε : 

Εκδίδουμε την παρούσα Υγειονομική Διάταξη, η οποία 
^α ισχύει σε όλη την Επικράτεια. 

Άρ·5ρ ο 1. 

• Πέρα από τα μέτρα, που προβλέπονται από το Β.Δ./13. 
11.1950 «περί μέτρων, προς καταπολέμησιν επιδημικών νό¬ 
σων και υποχρεωτικής δηλώσεως αυτών», με την παρούσα 
Υγειονομική Διάταξη ορίζουμε και: 

α) Υποχρεωτική τη δήλωση κά·5ε κρούσματος;. Συνδρόμου 
■Επίκτητης Ανοσολογικής Ανεπάρκειας (ΑΙΌ3) απέ τον ια¬ 
τρό πΟυ διαγνώσκει τη νόσο, στον Προϊστάμενο ιατρό της 
Δ/νσεως Δημόσιας Υγιεινής του Υπουργείου Υγείας, Πρό¬ 
νοιας και Κοιν. Ασφαλίσεων και χορήγηση όλων των Επιδη- 
μιολογικών και κλινικοεργαστηριακών πληροφοριών, που -5α 
αναγράφονται σε δελτίο δηλώσεως, το οπο'ο -5α δια5έτει δω¬ 
ρεάν, στους Ιατρούς και τα Νοσηλευτικά Ιδρύματα, η Υ¬ 
γειονομική υπηρεσία. 

β) Αυστηρή κάλυψη της δηλώσεως,. από· το ιαιτριικό απόρ¬ 
ρητο. 

Άρ·5ρο 2. 

Η ισχύς της παρούσας, αρχίζει μετά από 15 ημέρες, 
αφότου -5α δημοσιευτεί στην Εφημερίδα της Κυδερνήσεως.. 

Αθήνα, 16 Ιουλίου 1986 

Ο ΥΦΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

Αρ:·5. 40656 β) 


Αποτελέσματα αρχαιρεσιών Σ.Δ.Ε. Εφ. Πατρών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Κατά τις αρχαιρεσίες που έγιναν στις 29.1.1984 για την 
εκλογή Προέδρου και Διοικητικού Συμβουλίου του Συλλό¬ 
γου Δικαστικών Επιμελητών του Εφετείου Πατρών, καθώς 
και μελοσν της Εξελεγκτικής Επιτροπής του για τριετή 
θητεία, η οποία λήγει στις 31.1.1987 εκλέχτηκαν οι παρα¬ 
κάτω : 

Α. Πρόεδρος . ,· ■ ..■ 

Δημήτριος Γκουρνέλλος του Χρήστου. . . 

Β. Τακτικοί Σύμβουλοι · . . 

1. Γεώργιος Τσουκαλάς, του Δημητρίου 

2. Ανδρέας Κατσιμπέρης του Χρήστου . 


ΤΕΥΧΟΣ ΔΕΥΤΕΡΟ 

3. Γεώργιος Καζάνης του Ιωάννη 

4. Παναγιώτης Χαλαζιάς του Χρήστου 

5. Ιωάννης Παπαδόπουλος του Χρήστου 

6. Αναστάσιος Κατσιμπέρης του Χρήστου. 

Γ. Αναπληρωματικοί Σύμβουλοι : 

1. Ιωάννης Γεωργόπουλος του Ανδρέα 

2. Γεώργιος Δημόπουλος του Κων/νου 
Δ. Εξελεγκτική Επιτροπή 

1. Χρήστος Μπιρμπανάγος του Ανδρέα 

2. Χρήστος Ματθαιόπουλος του Γεωργίου 

3. Αθανάσιος Μπερέτσος του Παναγιώτη. 

Αθήνα, 21 Απριλίου 1986 

Με εντολή Υπουργού 
Η Διευθύντρια 
Α. ΣΟΥΜΑΚΗ 


Αρι-8. Ε5/6034 (3) 


Μετεγγραφές στα Τεχνολογικά Εκπ/κά Ιδρύματα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
Έχοντας υπόψη : 

1. Τις διατάξεις των άρθρων 3 παράγραφος 5 και 5 
παράγραφος 11 του Νόμου 1286/1982 «μετεγγραφές και 
κατατάξεις στην τριτοβάθμια Εκπαίδευση» (ΦΕΚ 119/1982 
τ. Α') όπως τροποποιήθηκαν και συμπληρώθηκαν με τις 
διατάξεις των παραγράφων 17 και 18 του άρθρου 48 του 
Ν.’ 1404/1983 (ΦΕΚ 173 τ. Α') και 28 του άρθρου 71 του 
Ν.' 1566/1985 (ΦΕΚ 167 τ. Α'). 

2. Τις διατάξεις της υπουργικής απόφασης Φ.141.1/Β3/ 
3545/29.7.86 «Μετεγγραφές φοιτητών ΑΕΙ Εσωτερικού- 
εξωτερικού», αποφασίζουμε : 

Καθορίζουμε την ημερομηνία υποβολής των αιτήσεων, 
το είδος των απαιτούμενων δικαιολογητικών και τη σχε¬ 
τική διαδικασία για μετεγγραφή σπουδαστών από σχολές 
του εσωτερικού ή ομοταγείς του εξωτερικού σε αντίστοιχες 
σχολές του εσωτερικού, ως ακολούθως : 

ΚΕΦΑΛΑΙΟ Α' 

Προθεσμίες μετεγγραφών 
(αιτήσεις, εξετάσεων-διαγωνισμού, έκδοσης 
αποτελεσμάτων).' 

I. Μετεγγραφές εσωτερικού. 

α) Οι υποψήφιοι για μετεγγραφή σπουδαστές των 
Τεχνολογικών Εκπαιδευτικών Ιδρυμάτων (Τ.Ε.Ι.), υπο¬ 
βάλλουν αίτηση με τα απαιτούμενα δικαιολογητικά το 
χρονικό διάστημα από 1 έως 25 Σεπτεμβρίου στις γραμ¬ 
ματείες των σχολών στις οποίες ανήκει το τμήμα που επι¬ 
θυμούν να μετεγγραφούν. 

β) Για την περίπτωση της παραγράφου 18 του άρθρου 
48 του Ν. 1404/1983 (φοιτητής, σπουδαστής αδελφός), 
ως προθεσμία υποβολής της αίτησης μετεγγραφής και των 
απαιτούμενων δικαιολογητικών παραμένει η ίδια που προ- 
βλέπεται στο νόμο αυτό δηλ. μέσα σε ένα (1) μήνα από τη 
λήξη της προθεσμίας των εγγραφών. 

γ) Η αίτηση μετεγγραφής και τα απαιτούμενα δικαιολο- 
γητικά των περιπτώσεων του άρθρου 2 παραγρ. 6 του Ν. 
1286/1982 υποπερίπτωση Α, α,β (κακοήθεις νεοπλασμα- 
τικοί νόσοι, μεσογειακή αναιμία, τυφλοί-κωφάλαλοι), υπο¬ 
βάλλονται καθ’ όλη τη διάρκεια του έτους, αφού είναι 
δυνατόν να διενεργούνται, ύστερα από απόφαση της σχολής 
υποδοχής και κατά τη διάρκεια του ακαδημαϊκού έτους. 

II. Μετεγγραφές εξωτερικού. 

α) Οι σπουδαστές του εξωτερικού που επιθυμούν να 
μετεγγραφούν (με εξετάσ ις-διαγωνισμό) στα Τ.Ε.Ϊ., υπο¬ 


βάλλουν αίτηση και τα απαιτούμενα δικαιολογητικά από 
1-20 Νοεμβρίου. Οι εξετάσεις θα διενεργηθούν από 15- 
23 Δεκεμβρίου. 

β) Οι σπουδαστές του εξωτερικού που επιθυμούν να 
μετεγγραφούν (δίχως εξετάσεις) στα Τ.Ε.Ι., υποβάλλουν 
αίτηση και τα απαιτούμενα δικαιολογητικά από 1-20 
Νοεμβρίου. 

γ) Τα αποτελέσματα των μετεγγραφών στις παραπάνω 
περιπτώσεις, εκδίδονται το αργότερο μέχρι τις 15 Ιανουάριου 
και οι μετεγγραφόμενοι εγγράφονται στο εαρινό εξάμηνο 
σπουδών του τμήματος υποδοχής του ίδιου διδακτικού 
έτους. 

ΚΕΦΑΛΑΙΟ Β' 

Δικαιολογητικά μετεγγραφών, 

Οι ενδιαφερόμενοι για μετεγγραφές, υποβάλλουν σχετική 
αίτηση και τα απαιτούμενα δικαιολογητικά αυτοπρόσωπα 
ή με εξουσιοδοτημένο πρόσωπο. 

Στην αίτηση επισυνάπτονται και τα ακόλουθα, ανάλογα 
με κάθε περίπτωση δικαιολογητικά : 

I. Μετεγγραφές από και προς σχολές οποιασδήποτε 
περιφέρειας εκτός της τέως Διοικήσεως Πρωτευούσης και 
Θεσσαλονίκης (άρθρο 2 παράγραφοι 1 και 2 του νόμου 1286/ 
1982). 

α) Αναλυτικό · πιστοποιητικό σπουδών (μαθήματα και 
βαθμοί) από το οποίο να προκύπτει ότι ο ενδιαφερόμενος 
εξετάστηκε με επιτυχία τουλάχιστον στο 15 % του συνόλου 
των υποχρεωτικών και κατ’ επιλογή υποχρεωτικών μαθη¬ 
μάτων που περιλαμβάνονται στο περίγραμμα σπουδών 
του τμήματος προέλευσης. 

β)ι) Βεβαίωση δημόσιας αρχής ή έγγραφα δημοσίων 
αρχούν από τα οποία να συνάγεται ότι ο υποψήφιος ή ο σύζυ¬ 
γός του ή ένας από τους γονείς του διαμένει συνεχώς τα 
τρία (3) προηγούμενα χρόνια στο νομό, ή σε γειτονικό 
νομό, όπου βρίσκεται η έδρα της σχολής υποδοχής ή 

ιι) .Βεβαίωση- της αρμόδιας υπηρεσίας, από την οποία 
να προκύπτει ότι ο υποψήφιος ή ο σύζυγός του ή ένας από 
τους γονείς του υπηρετεί στο Δημόσιο Ν.Π.Δ.Δ., Ο.Τ.Α., 
δημόσιες επιχειρήσεις ή δημόσιους οργανισμούς του νομού 
όπου η έδρα της σχολής υποδοχής, τον προηγούμενο τουλά¬ 
χιστον χρόνο ή 

ιιι) Έγγραφα δημοσίων αρχών ή υπηρεσιών, από τα οποία 
να αποδεικνύεται ότι για τον υποψήφιο συντρέχουν ειδικοί 
λόγοι, όπως σοβαρού κινδύνου ή απειλής της υγείας ή της 
ζωής, κοινωνικοί, οικογενειακοί ή οικονομικοί. 

Προκειμένου για μετεγγραφή λόγω απειλής της υγείας 
απαιτείται : 

1) Βεβαίοιση θεράποντα γιατρού, που να έχει συνταχθεί 
σε ειδικό έντυπο υπεύθυνης δήλωσης του Ν.Δ. 105/69 με 
επικύρωση της υπογραφής από την αστυνομία. 

2) Πιστοποιητικό νοσηλείας του υποψηφίου από νοσο¬ 
κομείο αναγνωρισμένης επιστημονικής στάθμης (αν υπήρξε 
νοσηλεία). 

ο) Εξετάσεις σχετικές με τον επικαλούμενο >όγο υγείας, 
από νοσηλευτικά ιδρύματα κρατικά Ν.Π.Δ.Δ., κοινωφελών 
Ν.Π.Ι.Δ. οργανισμών τοπικής αυτοδιοίκησης, (Ο.Τ.Α.). 

γ) Όταν ο επικαλούμενος λόγος μετεγγραφής αφορά 
γονέα ή σύζυγο απαιτείται και πιστοποιητικό οικογενειακής 
κατάστασης. 

II. Μετεγγραφές από σχολές της περιφέρειας τέως διοι- 
κήσειος πρωτεύουσας σε σχολές οποιασδήποτε άλλης περι¬ 
φέρειας και από σχολές της περιφέρειας Θεσσαλονίκης σε 
σχολές οποιασδήποτε άλλης περιφέρειας, εκτός της περιοχής 
τέως διοίκησης πρωτεύουσας (άρθρο 2 παράγραφο; 3 του 
νόμ.ου 1286/1982 και άρθρο 48 παρ. 17ε του Ν. 1404/83) : 

α) Βεβαίωση εγγραφής προκειμένου για νεοεισαχθέντες ή 

β) αναλυτικό πιστοποιητικό σπουδών (μαθήματα), για 
σπουδαστές προηγουμένων ετών ή εξαμήνων. 

III. Μετεγγραφές σε όλες τις σχολές της χώρας και σε 
όλα τα έτη σπουδών (άρθρο 2 παράγραφος 6 και άρθρο 4 
παράγραφος 4 περιπτούσεις Α' υποπερ. α και β του Ν. 
1286/1982 και άρθρο 48 παρ. 17δ του Ν. 1404/83). 

Α. Περίπτωση Α' : 

ι. Υποπερίπτωση α : (πάσχοντες από κακοήθεις νεο- 
πλασματικές νόσους ή μεσογειακή αναιμία). 

α) Βεβαίωση θεράποντα γιατρού, που να έχει συνταχθεί 
σε ειδικό έντυπο υπεύθυνης δήλωσης του Ν.Δ. 105/69. 

β) Πιστοποιητικό νοσηλείας σε νοσοκομείο αναγνω¬ 
ρισμένης στάθμης. 

γ) Ιστολογικές και αιματολογικές εξετάσεις από νοση¬ 
λευτικά ιδρύματα κρατικά, Ν.Π.Δ.Δ. κοινοφελών Ν.Π.Ι.Δ. 
ή οργανισμών τοπικής αυτοδιοίκησης (Ο.Τ.Α.). 

δ) Αναλυτικό πιστοποιητικό σπουδών ή βεβαίωση εγ¬ 
γραφής προκειμένου για νεοιεισαχθέντες: 

Για την ύπαρξη της νόσου, αποφαίνεται τμήμα ιατρικής 
των Α.Ε.Ι. ύστερα από σχετική παραπομπή της σχολής 
υποδοχής. 

ιι) Υποπερίπτωση β : (τυφλοί ή κωφάλαλοι). 

α) Γνωμάτευση υγειονομικής επιτροπής του Υπουργείου 
Υγείας και Πρόνοιας ότι είναι τυφλός ή κωφάλαλος. 

β) Αναλυτικό πιστοποιητικό σπουδών ή βεβαίωση εγ¬ 
γραφής προκειμένου για νεοεισαχθέντες. 

ιιι) Υποπερίπτωση γ : (γονείς τριών τουλάχιστον παι¬ 
διών, μητέρες παιδιών ηλικίας έως 12 χρόνων, παιδιά πο¬ 
λύτεκνης οικογένειας) : Κατά περίπτωση : 

α) Πιστοποιητικό οικογενειακής κατάστασης από το 
οποίο να προκύπτει ότι είναι γονείς τριών (3) παιδιούν ή 
μητέρες έστω και ενός (1) παιδιού, ηλικίας έως 12 χρόνων. 

β) Ληξιαρχική πράξη γέννησης παιδιών, αν δεν προ¬ 
κύπτουν τα σχετικά στοιχεία από το προηγούμενο δικαιολο- 
γητικό. 

γ) Για τους πολύτεκνους σχετική βεβαίωση της ανώ- 
τατης συνομοσπονδίας πολυτέκνων Ελλάδας. 

δ) Αναλυτικό πιστοποιητικό σπουδών (μαθήματα) από 
τη σχολή προέλευσης ή βεβαίωση εγγραφής, αν πρόκειται για 
μετεγγραφές εσωτερικού νεοεισαχθέντων σπουδαστο'ιν. 

ε) Έγγραφα δημόσιων αρχών, από τα οποία να προ¬ 
κύπτει η μόνιμη κατοικία του ενδιαφερομένου ή προκειμένου 
για παιδί πολυτέκνου οικογένειας των γονέων του. 

στ) Βεβαίωση αρμόδιας υπηρεσίας ότι δεν υπάρχει 
αντίστοιχη σχολή στον τόπο μόνιμης κατοικίας αυτών ή των 
γονέων· τους κατά περίπτωση όταν η μετεγγραφή ζητείται 
στην πλησιέστερη στον τόπο μόνιμης κατοικίας σχολή. 

Β. Περίπτωση Β' αδελφός ή σύζυγος φοιτητής ή σπου¬ 
δαστής : 

α) Πιστοποιητικό οικογενειακής κατάστασης, από την 
οποία να προκύπτει η συγγενική σχέση ή ο γάμος, ανάλογα 
με κάθε περίπτωση. 

β) Βεβαίωση της σχολής στην οποία φοιτάει ο αδελφός 
ή σύζυγος φοιτητής σχετικά με τη . φοιτητική του ιδιότητα 
και ότι δεν απέκτησε την ιδιότητα αυτή από κατάταξη 
σύμφωνα με τις διατάξεις του Δ' κεφαλαίου του ν. 1286/82. 

1 γ) Αναλυτικό πιστοποιητικό σπουδών (μαθήματα και 
βαθμοί) ή βεβαίωση εγγραφής, εφόσον πρόκειται για νεο- 
εισαχθέντα. 

δ) Για τις περιπτώσεις που δεν υπάρχει αντίστοιχη 
σχολή στην έδρα που φοιτά ο αδελφός ή σύζυγος φοιτητής 
ή σπουδαστής, οι ενδιαφερόμενοι θα πρέπει να προσκομίσουν 
βεβαίωση /μόνιμης κατοικίας των γονέων και βεβαίωση 
από τις αρμόδιες διευθύνσεις του Υπουργείου Παιδείας. 

Σέ. περίπτωση που τη μετεγγραφή ζητάει σπουδαστής 
ο οποίος έχει καταταγεί στα Τ.Ε.Ι. ως φοιτητής Α.Ε.Ι., 
απαιτείται βεβαίωση εγγραφής και βεβαίωση επίδοσης στις, 
κατατακτήριες εξετάσεις. 

V. .Μετεγγραφές παιδιών ελλήνων επιστημόνων εξω¬ 
τερικού (άρθρο 4· παράγραφος 4 περίπτωση Α' υποπερί¬ 
πτωση Β' του Ν. 1286/1982.) : 
α) Βεβαίωση από προξενική ή διπλωματική αρχή ότι 

διέμειναν τα δέκα (10) τελευταία χρόνια πριν από την 
αίτηση συνέχεια στο εξωτερικό οι. γονείς των και οι ίδιοι. 

β) Βεβαίωση αρμόδιου φορέα για την επιστημονική 
ιδιότητα του γονέα, θεωρημένη και επικυρωμένη σύμφωνα 
με το Νόμο. 

γ) Βεβαίωση εργοδότη για μόνιμη απασχόληση του γονέα 
στην Ελλάδα και σε τομέα της επιστήμης του. Η βεβαίωση 
αυτή, εφόσον δεν παρέχεται από δημόσια αρχή ή δήμόσιο 
οργανισμό,πρέπει να συντάσσεται σε ειδικό έντυπο υπεύθυνης 
δήλωσης του Ν.Δ. 105/69. 

δ) Πιστοποιητικό ασφαλιστικού οργανισμού για έναρξη 
εργασίας του γονέα σε τομέα της επιστήμης του. 

ε) Αναλυτικό πιστοποιητικό σπουδών στη σχολή προ¬ 
έλευσης, από το οποίο να προκύπτει έτι έχει πετύχει σε όλα 
τα μαθήματα του πρώτου έτους ή των δύο πρώτων εξα¬ 
μήνων στη σχολή προέλευσης. 

ΚΕΦΑΛΑΙΟ Γ 

Ειδικά Θέματα. 

I. Τα δικαιολογητικά που καθορίζονται σε κάθε περί¬ 
πτωση στο προηγούμενο κεφάλαιο, απαιτούνται για τις 
μετεγγραφές σπουδαστών εσωτερικού ή εξωτερικού. Όλα 
τα δικαιολογητικά που αφορούν μετεγγραφές υποψηφίων 
από το εξωτερικό, πρέπει να είναι επικυρωμένα από τις 
αρμόδιες ελληνικές προξενικές αρχές, όταν οι χώρες από τις 
οποίες προέρχονται οι υποψήφιοι δεν έχουν κύρωση τη 
σύμβαση της Χάγης ή προσχωρήσει μέχρι σήμερα σ’ αυτήν 
και σε κάθε περίπτωση επίσημα μεταφρασμένα. 

II Πέραν από τα δικαιολογητικά που ορίστηκαν στο 
προηγούμενο κεφάλαιο για κάθε περίπτωση εφόσον πρόκέιται 
για σπουδαστές σχολών εξωτερικού, απαιτούνται επιπλέον 
και τα εξής : 

α) Βεβαίωση ισοτιμίας της σχολής τους από το ινστι¬ 
τούτο Τεχνολογικής εκπαίδευσης (Ι.'Γ.Ε.) του άρθρου 14 
παρ. 11 του νόμου 1404/83 σε συνδυασμό με το άρθρο 51 
παρ. 1 εδαφ. γ' του ίδιου νόμου και την αριθμ. Ε5/3894/ 
22.6.1984 (ΦΕΚ 431 τ. Β') υπουργική απόφαση. 

β) Δύο (2) φωτογραφίες 

γ) Δήλο,χτη προτίμησης τμήματος. 

ΙΠ. Πέραν από τα δικαιολογητικά που ορίστηκαν στο 
προηγούμενο κεφάλαιο για την περίπτωση της παραγράφου 
18 του άρθρου 48 του Ν. 1404/83 «μετεγγραφή σπουδαστών 
ανωτέρων σχολών, δίχως ποσοτικό περιορισμό που γρά¬ 
φονται για πρώτη φορά στο πρώτο έτος ή εξάμηνο σπουδών 
εφόσον στη σχολή υποδοχής ή σε σχολή υποδοχής ή σε σχολή 
που έχει την ίδια έδρα με τη σχολή υποδοχής φοιτά ή 
εισήχθη το ίδιο έτος αδελφός του ενδιαφερόμενου», απαι¬ 
τούνται επί πλέον και τα εξής δικαιολογητικά : 

1) Βεβαιώσεις των σχολών προέλευσης που φοιτούν ή 
έχουν κάνει για πρώτη φορά εγγραφή, οι δύο αδελφοί. 

2) Πιστοποιητικό οικογενειακής κατάστασης από το 
οποίο προκύπτει ότι οι δύο ενδιαφερόμενοι είναι αδελφοί. 

ΚΕΦΑΛΑΙΟ Δ' 

Γενικά. 

I. Σε όλες τις περιπτώσεις των μετεγγραφών, η αίτηση 

και τα δικαιολογητικά υποβάλλονται στη σχολή υποδοχής 
και ισχύουν για το ακαδημαϊκό έτος για το οποίο ζητείται η 
μετεγγραφή. ;-·■ * · 

II. Η απόφαση της σχολής υποδοχής για έγκριση της. 
μετεγγραφής, εκδίδεταττο αργότερο δέκα-(10) μέρες- μετά 
τη λήξη της προθεσμίας υποβολής της αίτησης και των 
απαραίτητων δικαιολογητικών κατά περίπτωση, εκτός αν 
ορίζεται διαφορετικά στην απόφαση αυτή. 

III. Το κλάσμα που προκύπτει κατά τον υπολογισμό του 
ποσοστού επί του οριζόμενου με υπουργική απόφαση αριθμού 
εισακτέων στα Τ.Ε.Ι., στρογγυλοποιείται στην επόμενη 
ακέραια μονάδα. 

IV. Οι σπουδαστές που ζητούν μετεγγραφή και υπάγονται 

στις περιπτούσεις που επιτρέπουν τη μετεγγραφή χωρίς 
ποσοτικό περιορισμό, μπορούν να παρακολουθούν τα μαθή¬ 
ματα του τμήματος υποδοχής με δική τους ευθύνη έστω κι’ 
αν δεν έχουν εκδοθεί οι αποφάσεις έγκρισης της μετεγγρα¬ 
φής τους. 

V. Τα Τ.Ε.Ι. μετά το πέρας της διαδικασίας των μετεγ¬ 
γραφών και της πραγματοποίησης της εγγραφής των 
μετεγγραφομένων, υποβάλλουν στην ειδική υπηρεσία Τ.Ε.Ι. 
του ΥΠ.Ε.ΓΙ.Θ., τμήμα διοικητικών υποθέσεων, συγκεντρω¬ 
τικό πίνακα στον οποίο περιλαμβάνονται : 

α) Οι σχολές Τριτοβάθμιας Τεχνικής και Επαγγελματικής 
Εκπαίδευσης Εξωτερικού προέλευσης των ενδιαφερομένων 
για μετεγγραφή. 

β) Ο αριθμός αυτών που μετεγγράφηκαν κατά κατηγορία 
σχολή και τμήμα. 

γ) Σχετικές παρατηρήσεις για βελτίωση του συστήματος 
μετεγγραφών στο μέλλον. 

Όλες οι προηγούμενες σχετικές αποφάσεις παύουν 
να ισχύουν, εκτός αν διαφορετικά ορίζεται με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1986 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 


Αρ".Φ. Δ4/634 (4) 


Διακοπή λειτουργίας τάξεων λυκείου. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του άρθρου 59 του Ν. 1566/85 (ΦΕΚ 
167-Α') για τη δομή και λειτουργία της πρωτοβάθμιας 
και δευτεροβάθμιας εκπαίδευσης κ.λπ. 

2. Τη Δ4/726/1985 (ΦΕΚ 777-Β') υπουργική απόφαση 
για τη μετατροπή των λυκειακών παραρτημάτων σε τάξεις 
λυκείου. 

. 3. Την Η/48/40/86 (ΦΕΚ 389/Β/86) απόφαση του 
Πρω-# υπουργού και του Υπουργού Εθνικής Παιδείας και 
Θρησκευμάτων «για τις αρμοδιότητες των Υφυπουογών 

ΥΙΙΕΠΘ». 

4. Τις γνωμοδοτήσεις των οικείων Νομαρχιακών Συμ¬ 
βουλίων με αριθμ. 2/1986 Αχαίας και 1/1986 Κυκλάδων, 
αποφασίζουμε : 

Εγκρίνουμε τη διακοπή λειτουργίας, από το σχολικό έτος 
1986-87, των παρακάτω τάξεων λυκείου για τους λόγους 
που αναφέρονται στις σχετικές γνωμοδοτήσεις των οικείων 
Νομαρχιακών Συμβουλίων: 

ά) Γ' τ.άξηςλυκείου, του γυμνασίου Χαλανδρίτσας Αχαίας. 
β') Α’,-Β' και Γ' τάξεων λυκείου του 12ου .γυμνασίου 

Πατρών. . 

'γ) Γ' τάξης' λυκείου του ' γυμνασίου Κορθίου-'Ανδρου. 

Η απόφασή αυτή να δημοσιευθεί στην εφημερίδα της 
Κυβερνήσεως. 

Αθήνα, 28 Ιουλίου 1986 

' . ." ; ··" ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΑΗΣ / 


Αριόλ Β1/Φ.26/14569/353 (5) 

Κήρυξη του I. Ναού Αγ. Ιωάννου στο Κτήμα Μερκάτη 

(ελαιώνας Αιγά?,εω) ως ιστορικού διατηρητέου μνημείου 

με ζώνη πρ .στασίας γύρω από αυτό. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη : 

1. Την αρ. Ο-Ε/39750/6.8.85 «Μεταβίβαση αρμοδιο¬ 
τήτων και δικαιώματος υπογραφής «με εντολή Υπουργού» 

στους -Γενικό Γραμματέα, Διευθυντές και Τμηματάρχες 
της Κεντρικής Υπηοεσίας του Υπουργείου Πολιτισμού» 
(ΦΕΚ 486/τ. β/6.8.85). 

2. Τις διατάξεις του ΚΝ 5351/32 «περί Αρχ/των». 

3. Τη γνωμοδότηση του Τοπικού Συμβουλίου Μνημείων 
όπινς διατυπώθηκε στην αρ. 4/31.3.86 Συνέδρια του, 
αποφασίζουμε : 

Να χαρακτηρισθεί ο τρίκογχος Βυζαντινός I. ναός του 
Αγ. Ιωάννη 14ου αιώνα στον Ελαιιυνα του Αιγάλεω ως 
ιστορικό διατηρητέο μνημείο και ορίζεται ζώνη προστασίας 
γύρω από αυτό ως εξής : 

Ανατολικό όριο ο δρόμος στα ανατολικά του ναού. Δυτικό 
όριο είναι παράλληλο προς τον ανατολικό δρομο και σε από¬ 
σταση 120 μ. από αυτόν. Νότιο όριο είναι παράλληλο προς 
το Βόρειο δρόμο και σε απόσταση 200 μ. απο αυτόν. Η 
περιοχή αυτή είναι ένα ορθογώνιο με διάσταση απο Βορρά 
προς Νότο 200 μ. και από Ανατολάς προς δυσμάς 120 μ. 

Η απόφαση αυτή να δημοσιευτεί στην Εφημερίδα της Κυ¬ 
βερνήσεως. 

Αθήνα 16 Ιουλίου 1986 

« 

Με εντολή Υπουργού 

Ο Προϊστάμενος 
κ.α.α. 

Ν. ΖΙΑΣ 


Αιρύ. 339187 (6) 


Διαδικασία εφαρμογής της εισφοράς στον τομέα του γά¬ 
λακτος και των γαλακτοκομικών προϊόντων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη τις διατάξεις :. 

- 1; Του άρθρου 22 πάρ'.'3-του Ν. 992/1979 «Περί οργοΡ 

νώσεως των διοικητικών υπηρεσιών δια την εφαρμογήν 
της Συνθήκης ΓΙροσχωρήσεως της Ελλάδος εις_ τας Ευρω- 
παϊκάς Κοινότητας και ρυθμισεως συναφών θεσμικών και 
οργανωτικών θεμάτων» (ΦΕΚ 280/τ.Α/21.12.1979). 

2.. Του άρθρου 1 παρ. 1, 2 και 3 του Ν. 1338/1983. 
«Εφαρμογή του κοινοτικού δικαίου» (ΦΕΚ 34/τ.,Α/17.3.83),. 
όπως τροποποιήθηκε και συμπληρώθηκε με τό άρθρο 6 τομ 
Ν. 1440/198.4 «Συμ.μετοχή τής. Ελλάδος .στο κεφάλαιό, 
στα άποθέμ,ατικά και στις προβλέψεις της Ευρωπαϊκής 
Τράπεζας Επενδύσεων, ' στο κεφάλαιο της Ευρωπαϊκής 
Κοινότητας Άνθρακος και Χαλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ νΟ/τ.Α/21.5.1984). 

3. Την 20862/2.8.1985 κοινή απόφαση του Πρωθυ¬ 
πουργού και του Υπουργού Εθνικής .Οικονομίας «Ανάθεση 
αρμοδιοτήτων στους Υφυπουργούς,.Εθνικής Οικονομίας». 
(ΦΕΚ..481/τ.Β'/2,8.1985), αποφασίζουμε.: ...... ■-.■ ·_ 

Άρθρο 1. 

Με την απόφαση αυτή θεσπίζονται συμπληρωματικά 
μέτρα εφαρμογής της εισφοράς που αναφέρεται στο άρθρο 
5γ του Κανονισμού 804/68/ΕΟΚ του Συμβουλίου της 
27.6.1968 στον τομέα του γάλακτος και των γαλακτοκο¬ 
μικών προϊόντων (ΕΕΕ 90/1.4.84 σελ. 13), όπως τροπο¬ 
ποιήθηκε με τους Κανονισμούς του Συμβουλίου 1557/84 της 
4ης Ιουνίου 1984 (ΕΕΕ 150/6.6.84 σελ. 6), 590/85 της 
26ης Φεβρουάριου 1985 (ΕΕΕ 68/8.3.85 σελ. 1), 591/85 
της 26ης Φεβρουάριου 1985 (ΕΕΕ 68/8.3.85 σελ. 5), 
1298/85 της 23ης Μα'ίου 1985 (ΕΕΕ 137/85 σελ. 5), 
1305/85 της 23ης Μαϊου 1985 (ΕΕΕ 137/27.5.85 σελ. 12), 
1306/85 της 23ης Μαΐου 1985 και του Διορθωτικού του 
(ΕΕΕ 97/7.4.84 σελ. 29), σε εκτέλεση των Κανονισμών· 
(ΕΟΚ) του Συμβουλίου 856/84 της 31.3.84. (ΕΕΕ 90/ 

1.4.84 σελ. 10), 857/84 της 31.3,84 (ΕΕΕ 90/1.4.84 σελ. 
13) όπως ανωτέρω τροποποιήθηκε και της Επιτροπής 
1371/84 της 16.5.84 (ΕΕΕ 132/18.5.84 σελ. 11) όπως 
τροποποιήθηκε για δέκατη φορά με τους Κανονισμούς 
1955/84 της 9.7.84 (ΕΕΕ 182/10.7.84 σελ. 10), 2988/84 
της 25ης Οκτωβρίου 1984 (ΕΕΕ 282/26.10.84 σελ. 44), 
3010/84 της 26ης Οκτωβρίου 1984 (ΕΕΕ 283/27.10.84 
σελ. 34), 3201/84 της 16ης Νοεμβρίου 1984 (ΕΕΕ 299/ 

17.11.84 σελ. 25), 3291/84 της 23ης Νοεμβρίου 1984 
(ΕΕΕ 307/24.11.84 σελ. 38), 3372/84 της 30ης Νοεμβρίου 
1984 (ΕΕΕ 313/1.12.84 σελ. 47), 402/85 της 15ης Φε¬ 
βρουάριου 1985 (ΕΕΕ 48/16.2.85 σελ. 29), 562/85 της 
4ης Μαρτίου 1985 (ΕΕΕ 64/5.3.85 σελ. 9), 1043/85 
της 24ης Απριλίου 1985 (ΕΕΕ 112/25.4.85 σελ. 18) και 
3005/85 της 29ης Οκτωβρίου 1985 (ΕΕΕ 288/30.10.85 
σελ. 10). 

ΚΕΦΑΛΑΙΟ Ά. 

ΠΑΡΑΔΟΣΕΙΣ ΓΑΛΑΚΤΟΣ 
ΣΤΗ ΒΙΟΜΗΧΑΝΙΑ ΚΑΙ ΒΙΟΤΕΧΝΙΑ 

Άρθρο 2. 

1. Με απόφαση του Υπουργού Γεωργίας που εκδίδεται 
μετά από πρόταση της Δ/νσης Εσωτερικής Αγοράς του 
Υπουργείου, κατανέμεται στις Δ/νσεις Γεωργίας, με βάση 
τις παραδόσεις γάλακτός από τους παραγωγούς στις βιο¬ 
μηχανίες και βιοτεχνίες το έτος 1981, η συνολική ποσότητα 
που ορίζεται για την Ελλάδα από τις διατάξεις του άρθρου 
1 παρ. 3 του Κανονισμού (ΕΟΚ) 856/84, αφού κρατηθεί 
προηγουμένως μια ποσότητα γάλακτος ως εφεδρική, που 
μένει στη διάθεση της ανωτέρω Δ/νσης Εσωτερικής Αγοράς. 

2. Με απόφαση του Νομάρχη που εκδίδεται μετά από 
πρόταση της Δ/νσης Γεωργίας, κατανέμεται η ποσότητα που 
έχει καθορισθεί σύμφωνα με την προηγούμενη παράγραφο, 
αναλογικά, στις βιομηχανίες και βιοτεχνίες γάλακτος της 
περιοχής αρμοδιότητάς του με βάση τις παραδόσεις γάλακτος 
σ’ αυτές το έτος 1981. 

3. Οι. βιομηχανίες και οι. βιοτεχνίες υποβάλλουν στη 
Διεύθυνση Γεωργίας σε δύο αντίτυπα πίνακα που περι¬ 
λαμβάνει τους παραγωγούς και τις ποσότητες γάλακτος 
που παρέδωκαν σ’ αυτές το έτος 1981 και την κατανομή 
της ποσόστωσης της προηγούμενης παραγράφου κατά 
παραγωγό. Η κατανομή της ποσόστωσης υπολογίζεται, 
αναλογικά, κατά παραγωγό με βάση τις παραδόσεις γάλα¬ 
κτοςτόυ . παραγωγού το' έτος·· 1981 σ’ αυτές αυξημένες 
κατά πόσοστό 1% 'κατ μέσα στα “όρια της ποσόστωσης 
της βιομηχανίας ή βιοτεχνίας. Ο πίνακας αυτός έγκρίνεται 
με απόφαση του Νομάρχη και κοινοποιείται στις βιομηχανίες 
και βιοτεχνίες. 

Άρθρο 3. 

Με απόφαση του Νομάρχη μετά από πρόταση της Διεύ¬ 
θυνσης Γεωργίας, ύστερα από αίτηση βιομηχανίας, ή βιοτε¬ 
χνίας γάλακτός, παραχώρέίται ειδική, -ποσότητά.^αναφοράς 


σε νέους ηλικίας μέχρι 40 ετών παραγωγούς που έχουν 
εγκατασταθεί μετά την 31η Δεκεμβρίου 1980. 

Η ειδική αυτή ποσότητα αναφοράς, παραχώρέίται από τη 
Διεύθυνση Εσωτερικής Αγοράς από την εφεδρική ποσότητα 
της παραγράφου 1 του άρθρου 1 της αποφάσεως αυτής, 
όταν ζητηθεί από Διεύθυνση Γεωργίας. 

Άρθρο 4. 

Οι διατάξεις των σημείων 1, 2 και 4 του άρθρου 5 του 
κανονισμού (ΕΟΚ) αριθ. 1371/84, εφαρμόζονται κατά ή 
μετά την περίοδο αναφοράς. 

Η κατανομή της ποσότητας αναφοράς γίνεται με απόφαση 
του Νομάρχη μετά από πρόταση της Διεύθυνσης Γεωργίας, 
ύστερα από αίτηση του ενδιαφερομένου. Στο σημείο 2 του 
ίδιου άρθρου ως κριτήριο κατανομής των ποσοτήτων 
αναφοράς, θεωρείται διαζευκτικά εκτός των εκτάσεων και 
ο αριθμός των αγελάδων. 

Άρθρο 5. 

Υπέρβαση ποσότητας αναφοράς. 

1. Σε περίπτωση υπέρβασης της ποσότητάς αναφοράς 
ενός παραγωγού, αυτή καλύπτεται από τυχόν υπόλοιπο 
άλλου ή άλλων παραγωγών που παραδίδουν γάλα ή γαλα¬ 
κτοκομικά προϊόντα στην ίδια βιομηχανία ή βιοτεχνία. 

2. Σε περίπτωση υπέρβασης της ποσότητας αναφοράς 
μιας βιομηχανίας ή βιοτεχνίας, αυτή καλύπτεται από τυχόν 
υπόλοιπο άλλης ή άλλων βιομηχανιών ή βιοτεχνιών, που 
βρίσκονται στην περιοχή της ίδιας Διεύθυνσης Γεωργίας. 

3. Και σε περίπτωση υπέρβασης της ποσότητας αναφοράς 
που έχει καθορισθεί, όπως προβλέπεται στην απόφαση αυτή, 
για μια Διεύθυνση Γεωργίας, αυτή καλύπτεται από τυχόν 
εναπομένον υπόλοιπο μιας άλλης Διεύθυνσης Γεωργίας. 

4. Εφόσον όμως η υπέρβαση της ποσότητας αναφοράς 
μιας Διεύθυνσης Γεωργίας δεν μπορεί να καλυφθεί όπως 
ορίζεται στην προηγούμενη παράγραφο 3, εισπραττεται 
εισφορά αναλογικά για την επιπλέον ποσότητα, όπως 
προβλέπεται στο άρθρο 1 παρ. 1 σημείο 2 του Κανονισμού 
(ΕΟΚ) αριθ. 857/84, κατά τη διαδικασία της απόφασης 
αυτής. 

5. Για την εφαρμογή των προηγουμένων παραγράφων 
του άρθρου αυτού : 

α) Κάθε βιομηχανία ή βιοτεχνία σε 45 ημέρες από το 
τέλος του πρώτου εξαμήνου κάθε12/μηνης περιόδου, υπο- 
χρεούται να υποβάλει στη Διεύθυνση Γεωργίας της περιοχής 
της Δήλωση στην οποία να αναφέρονται το σύνολο των 
παραγωγών, οι ποσότητες γάλακτος ή ισοδύναμου γάλακτος 
που αγοράσθηκαν κατά το εξάμηνο αυτό και το ποσοστο 
της ετήσιας ποσότητας αναφοράς της . βιομηχανίας ή, βιο- 
τεχίας που αντιπροσωπεύουν οϊ αγορές τους κατά τό εξάμηνο 
αυτό. ' . 

β) Κάθε βιομηχανία ή βιοτεχνία σε 45 ημέρες από, το 
τέλος κάθε 12/μηνης περιόδου, υπρχρεούται να υποβάλει 
στη Δ/νση Γεωργίας της περιοχής της Δήλωση στην οποία 
να αναφέρονται ξεχωριστά για .το σύνολο των. παραγωγών, 
οι ποσότητες γάλακτος ή ισοδύναμου γάλακτος που αγο¬ 
ράσθηκαν κατά την περίοδο αυτή και, ενδεχόμενα, η ποσό¬ 
τητα υπέρβασης της ποσότητας- αναφοράς τους. 

γ) Οι Διευθύνσεις Γεωργίας, σε ,3 ; ..ημέρες το αργότερο 
από τη λήξη των προθεσμιών των προηγούμενων περι¬ 
πτώσεων α και β της παραγράφου αυτής, γνωρίζουν με 
ΤΕΛΕΞ στις Διευθύνσεις Εσωτερικής Αγοράς και Πληρο¬ 
φόρησης του Υπουργείου τα στοιχεία που αναφέρονται στις 
δηλώσεις για το σύνολο των βιομηχανιών και βιοτεχνιών 
της περιοχής τους. 

δ) Με απόφαση του Υπουργού, μετά από πρόταση τη'ς 
Διεύθυνσης Εσωτερικής-. Αγοράς,. σε· 3 ημέρες από· τη-λήξη- 

της προθεσμίας της προηγούμενης περίπτωσης γ σε ότι 
αφορά τα στοιχεία της 12/μηνης περιόδου, γνωρίζει στις 
Δ/νσεις Γεωργίας με ΤΕΛΕΞ την ενδεχόμενη υπέρβαση 
της συνολικής ποσότητας αναφοράς και κατανέμει στις 
Διευθύνσεις τις ενδεχόμενες κατά υπέρβαση ποσότητες 
με τα αντίστοιχα ποσά της εισφοράς. 

ε) Ο Τίπουργός ανακοινώνει στην Επιτροπή των Ευρω¬ 
παϊκών Κοινοτήτων τα στοιχεία που αναφέρονται στο άρθρο 
16 παρ. 3 του Κανονισμού (ΕΟΚ) 1371/84 μετά από 
πρόταση της Δ/νσης Πληροφόρησης. 

Άρθρο 6. 

Ο Προϊστάμενος της Δ/νσης Γεωργίας με απόφασή του 
αιτιολογημένη, διαπιστώνει την ποσότητα υπέρβασης για 
κάθε βιομηχανία και βιοτεχνία γάλακτος και καταλογίζει 
την εισφορά που ορίζεται γι’ αυτή. Η απόφαση αυτή γνω¬ 
στοποιείται στην υπόχρεη βιομηχανία ή βιοτεχνία με ΤΕΛΕΞ 
ή άλλο νόμιμο τρόπο. Αντίγραφο αυτής διαβιβάζεται αμέσως 
στη Δ/νση Οικονομικής Διαχείρισης-Τμήμα Λογιστηρίου- 
του Γπουργείου Γεωργίας. 

Άρθρο 7. 

Καταβολή εισφοράς. 

Η υπόχρεη βιομηχανία ή βιοτεχνία καταβάλλει, μέσα 
στην προθεσμία που προβλέπεται από το άρθρο 12 παρ. 4 
του Καν. (ΕΟΚ) αριθ. 1371/1984, το ποσό της εισφοράς 
στο με αριθ. 4455/1956 λογαριασμό (Συμπληρωματική 
εισφορά συνυπευθυνότητας στον τομέα του γάλακτος και των 
γαλακτοκομικών προϊόντων) που τηρείται στο κεντρικό 
κατάστημα της Αγροτικής Τράπεζας της Ελλάδος (ΑΤΕ), 
είτε απευθείας είτε μέσω των Υποκαταστημάτων της, 
γνωστοποιεί δε αμέσως την καταβολή της εισφοράς αυτής 
με τα αποδεικτικά αυτής στοιχεία στην οικεία Δ/νση 
Γεωργίας, η οποία ενημερώνει στη συνέχεια αμέσως τη 
Δ/νση εσωτερικής Αγοράς. 

Άρθρο 8. 

Οι διατάξεις του άρθρου 9 του Καν. (ΕΟΚ) αριθ. 1371/84 
για την περίπτωση της εναλλακτικής λύσης Β, που εφαρμό¬ 
ζεται στην Ελλαδα, δεν ισχύουν στην περίπτωση που οι 
βιομηχανίες η βιοτεχνίες γάλακτος αποδείξουν επαρκώς 
στις Δ/νσεις 1 εωργίας ότι η αύξηση της λιποπεριεκτικότητας 
του γαλακτος είναι αποτέλεσμα των συνθηκών παραγωγής. 

Άρθρο 9. 

Η διενεργεια του ελέγχου που προβλέπεται από το άρθρο 
11 πα Ρ· 1 του Καν. (ΕΟΚ) αριθ. 1371/1984, ασκείται από 
τις αρμόδιες περιφερειακές Δ/νσεις του Υπουργείου Γεωρ¬ 
γίας. 

,Οι υπευθυνοι των βιομηχανιών και βιοτεχνιούν, υποχρε- 
ούνται να* επιτρέπουν και να παρέχουν κάθε διευκόλυνση 
στα εντεταλμένα όργανα των ανωτέρω υπηρεσιών, καθόλες. 
τις ώρες λειτουργίας αυτών. 

ΚΕΦΑΛΑΙΟ Β'. 

ΑΠΕΥΘΕΙΑΣ ΠΩΛΗΣΕΙΣ ΣΤΗΝ ΚΑΤΑΝΑΛΩΣΗ 
Άρθρο 10. 

Ποσότητα αναφοράς. 

1. Κάθε παραγωγός που διαθέτει γάλα και γαλακτο¬ 
κομικά προϊόντα απευθείας στην κατανάλωση, εκτός των 
βιομηχανιών και βιοτεχνιών γάλακτος, πρέπει να έχει, 
υποβάλλει στην αρμόδια Δ/νση Γεωργίας, το αργότερο 
μέχρι τις 31 Δεκεμβρίου 1984, αίτηση εγγραφής για καθο- 
ρισμο ποσότητας 'αναφοράς', σύμφωνα μ ε τις διατάξεις 
του άρθρου.4 παρ. 1 και 2 του Καν. (ΕΟΚ) αριθ. 1371/1984. 


Οι παραγωγοί που έχουν λιγότερες από τέσσερις (4) αγελάδες 
γαλακτοπαραγωγής, δηλώνουν μόνο τον αριθμό τους. Για 
όσους δεν υποβάλλουν την αίτηση αυτή δεν καθορίζεται 
ποσότητα αναφοράς και κάθε ποσότητα πώλησης που θα 
περιέρχεται σε γνώ'ση της Δ/νσης Γεωργίας θα διαπιστώ¬ 
νεται ως ποσότητα υπέρβασης. 

2. Με απόφαση του Υπουργού Γεωργίας που εκδίδεται 
με πρόταση της Δ/νσης Εσωτερικής Αγοράς του ϊπουρ- 
γείου, κατανέμεται η συνολική ποσότητα που ορίζεται με τις 
διατάξεις του άρθρου 6 παρ. 2 του Καν. (ΕΟΚ) αριθ. 857/ 
84 στις Δ/νσεις Γεωργίας. 

3. Οι Δ/νσεις Γεωργίας, μέσα στα όρια των ποσοτήτων 
που έχουν χορηγηθεί σ’ αυτές σύμφωνα με την προηγού¬ 
μενη παράγραφο, καθορίζουν με απόφασή τους για τους 
παραγιογούς της πάραγράφου 1 του άρθρου αυτού ποσότητα 
αναφοράς, σύμφωνα με τις διατάξεις του άρθρου 4 παρ. 
4 του Καν. (ΕΟΚ) αριθ. 1371/1984. 

Στους παραγωγούς που δηλώνουν τον αριθμό των αγε¬ 
λάδων, παρέχεται ποσότητα αναφοράς που καθορίζεται κατ’ 
αποκοπή σ; 2.384 κιλά ανά αγελάδα γαλακτοπαραγωγής. 
Από την ποσότητα που προκύπτει με αυτό τον τρόπο, αφαι- 
ρείται η ποσότητα που τυχόν παραδίδεται σε βιομηχανία 
ή βιοτεχνία. 

4. Οι Δ/νσεις Γεωργίας είναι αρμόδιες για την εφαρμογή 
των παραγράφων 5, 6 και 7 του άρθρου 4 του Καν. (ΕΟΚ) 
αριθ. 1371/1984. 

5. Οι Δ/νσεις Γεωργίας στο τέλος κάθε ημερολογιακού 
έτους γνωρίζουν στη Δ/νση Εσωτερικής Αγοράς τη συνο¬ 
λική ποσότητα αναφοράς που έχουν χορηγήσει στους παρα¬ 
γωγούς της περιοχής ευθύνης τους. 

Άρθρο 11. 

Στις περιπτώσεις μεταβιβάσεων της ποσότητας ανα¬ 
φοράς στις απευθείας πωλήσεις, εφαρμόζονται οι διατάξεις 
του άρθρου 4 της απόφασης αυτής. 

Άρθρο 12. 

Δήλωση πώλησης 

γάλακτος και γαλακτοκομικών προϊόντων. 

1. Κάθε παραγωγός που διαθέτει απευθείας στην κατα- 
νάλθ)ση γάλα και γαλακτοκομικά προϊόντα, υποβάλλει στη 
Δ/νση Γειοργίας Δήλωση των ποσοτήτων που πουλήθηκαν, 
σύμφωνα με τις διατάξεις της παραγράφου 1 του άρθρου 
13 του Κανονισμού (ΕΟΚ) αριθ. 1371/84 όπως τροποποιή¬ 
θηκε και συμπληρώθηκε μεταγενέστερα. 

2. Οι Δ/νσεις Γεωργίας, σε 10 ημέρες από τη λήξη 
της προθεσμίας που προβλέπεται στην παράγραφο 1 του 
άρθρου 13 του κανονισμού (ΕΟΚ) αριθ. 1371/84, γνωρίζουν 
στη Δ/νση Εσωτερικής Αγοράς με κατάσταση τους παρα¬ 
γωγούς με τις ποσότητες γάλακτος ή ισοδυνάμου γάλακτος 
που πωλήθηκαν κατά παραγωγό κατόπιν δήλωσής του και 
της ποσότητας αναφοράς η οποία του έχει κατανεμηθεί. 

Άρθρο 13. 

Υπέρβαση ποσότητας αναφοράς. 

Ο Προϊστάμενος της Δ/νσης Γεωργίας με απόφασή του 
αιτιολογημένη διαπιστώνει την ποσότητα, υπέρβασης για, 
κάθε παραγωγό και καταλογίζει την εισφορά που ορίζεται 
γϊ’ αυτή. Η απόφαση,'αύτή γνωστοποιείται στον υπόχρεο 
παραγωγό με απόδειξή.· Αντίγραφο ’ της απόφασης αυτής 
διαβιβάζεται στη’ Δ/νση, Οικονομικής Διαχείρισης-—Τμήμα 
Λογιστηρίου του Υπουργείου Γεωργίας. 

Άρθρο 14., 

Καταβολή εισφοράς. 

Ο υπόχρεος-· παραγωγός καταβάλλει, - μέσα στην προ- , 
θεσμία που προβλέπεται από το άρθρό'· 1*3 παρ. 3 του Καν. 
(ΕΟΚ) αριΟ. 1371/1984, το πόσο της εισφοράς του προή- 

γούμενου άρθρου και γνωστοποιεί την καταβολή της, όπως 
προβλέπεται από τις διατάξεις του άρθρου 7 της απόφασης 
αυτής. 

ΚΕΦΑΛΑΙΟ Γ'. 

ΓΕΝΙΚΕΣ ΔΙΑΤΑΞΕΙΣ 

Άρθρο 15. 

Στους παραβάτες των διατάξεων των άρθρων 2 παρ. 3, 5 
παρ. 5, και 9 επιβάλλεται με απόφαση του οικείου Νομάρχη 
μετά από πρόταση της Δ/νσης Γεωργίας πρόστιμο μέχρι 
100.000 δραχμές, το οποίο βεβαιώνεται από τον Προϊστά¬ 
μενο της οικείας Δ/νσης Γεωργίας, ως δημόσιο έσοδο και 
εισπράττεται κατά τον Κώδικα περί εισπράξεως δημοσίων 
εσόδων. 

Η ανοοτέρω απόφαση κοινοποιείται στον ενδιαφερόμενο 
με μέριμνα της Δ/νσης Γεωργίας. 

Άρθρο 16. 

Οι Δ/νσεις Γεωργίας είναι αρμόδιες για τον καθορισμό 
της ισοδυναμίας των τυριών προς το γάλα που αναφέρεται 
στην παράγραφο 2 του άρθρου 8 του Καν. (ΕΟΚ) αριθ. 
1371/84 όπως τροποποιήθηκε. 

Άρθρο 17. 

Είσπραξη εισφοράς. 

Στην περίπτωση παρέλευσης της προθεσμίας που προ- 
βλέπεται στα άρθρα 12 παρ. 4 και 13 παρ. 3 του Καν. 
(ΕΟΚ) αριθ. 1371/1984, η εισφορά που οφείλεται βεβαιώ¬ 
νεται από τον Προϊστάμενο της οικείας Δ/νσης Γεωργίας 
ως δημόσιο έσοδο, εισπράττεται κατά τον κούδικα εισπρά- 
ξεως δημοσίων εσόδων και αποδίδεται στο λογαριασμό 
του άρθρου 7 της απόφασης αυτής το ποσό της εισφοράς 
που έχει κατά τα ανωτέρω βεβαιωθεί. 

Άρθρο 18. 

Καταργούμενες διατάξεις. 

Από τη δημοσίευση της απόφασης αυτής καταργείται η 
300486/28.9.1984 Απόφαση «Διαδικασία εφαρμογής της 
εισφοράς στον τομέα του γάλακτος και των γαλακτοκομικών 
προϊόντων» (ΦΕΚ 737/τ.Β717.10.1984). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1986 

οι ΥΠΟΥΡΓΟΙ 

ΥΦ ) ΓΟΣ ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΣ Π ΑΠΑΝΤΩΝ ΙΟΥ ΓΙΑΝΝΗΣ ΠΟΤΤΑΚΗΣ 


Αριθ. 18976 ( 7) 


Απόρριψη αίτησης για χορήγηση άδειας μεταλλευτικών 
ερευνών στο Νομό Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Με τη 13976/30.7.1986 απόφαση του Νομάρχη Τρικά¬ 
λων, απορρίφθηκε ως αυτοδικαίως άκυρη, η από 9.6.1986 
αίτηση του Κων/νου Βασσαρά, για χορήγηση άδεια μεταλ¬ 
λευτικών ερευνών στο Νομό Τρικάλων, γιατί δεν συνυπο- 
βλήθηκε διπλότυπο εισπράξεως του .Δημοσίου Ταμείου εκ. 
δρχ. είκοσι χιλιάδων και για τον πρόσθετο λόγο ότι αναφέ- 
ρεται σε χώρο, για τον οποίο υφίσταται παραχώρηση με¬ 
ταλλείου. 

Τρίκαλα, 30 Ιουλίου 1986 

Ο Νομάρχης 
ΠΕΤΡΟΣ ΡΙΖΟΣ 


Αριθ. 13532 (8) 


Απόρριψη αίτησης για χορήγηση άδειας μεταλλευτικών 
ερευνών στο Νομό Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 

Με τη 13532/30.7.1986 απόφαση του Νομάρχη Τρικάλων 
απορρίφθηκε, ως αυτοδικαίως άκυρη, η από 17.2.1986 αί¬ 
τηση του Κων/νου Βασσαρά, για χορήγηση άδειας μεταλ¬ 
λευτικών ερευνών στο Νομό Τρικάλων, για το λόγο ότι ανα- 
φέρεται σε χώρο για τον οποίο υφίσταται παραχώρηση με¬ 
ταλλείου. 

Τρίκαλα, 30 Ιουλίου 1986 

Ο Νομάρχης 
ΠΕΤΡΟΣ ΡΙΖΟΣ 


ΑΓ0ΡΑΝ0ΜΙΚΕΣ ΔΙΑΤΑΞΕΙΣ 


Αριθ. Α,1/6916 (9 1 ) 


ΑΓΟΡΑΝΟΜΙιΚΗ ΔΙΑΤΑΞΕΙ ΑΡΙΘ. ο2 

Συμμόρφωση της Ελληνικής Νομοθεσίας προς τις διατάξεις 

της Οδηγίας 79/581/ΕΟΚ του Συμβουλίου περί προ¬ 
στασίας των καταναλωτών στο Θέμα των ενδείξεων των 

τιμούν των τροφίμων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΜΠΟΡΙΟΥ 
Έχοντας υπόψη : 

1. Το Ν.1558/85 «Κυβέρνηση και Κυβερνητικά Όργα¬ 
να». 

2. Το Ν.Δ.136/46 «περί Αγορανομικού Κώδικα» όπως 
τροποποιήθηκε και συμπληρώθηκε. 

3. Το Π.Δ.607/76 «περί Οργανισμού του Υπουργείου 
Εμπορίου», όπως τροποποιήθηκε. 

4. Το άρθρο 1 (παρ. 1 και 3) και άρθρο 2 του Ν.1338/83 
(ΦΕΚ 34/Α/13.3.1983) «Εφαρμογή του Κοινοτικού δι¬ 
καίου» όπως τροποποιήθηκε από το άρθρο 6 του Ν.1440/ 
1984 (ΦΕΚ 70/Α/22.5.1964). 

5. 3η ΔΚ 20862/2.8.85 Κοινή Απόφαση του Πρωθυ¬ 
πουργού και του Υπουργού Εθνικής Οικονομίας (ΦΕΚ 481/ 
Β/2.8.1985). 

6. Τη με αριθ. 72/77 Α.Δ. όπως αυτή τροποποιήθηκε 
μεταγενέστερα και την Α.Δ. 4/83. 

7. Την ανάγκη καλύτερης πληροφόρησης του καταναλωτή 
με τη δυνατότητα σύγκρισης τιμών ομοειδών προϊόντων 
στους τόπους πώλησης. 

8. Την ανάγκη συμμόρφωσης της Ελληνικής νομοθεσίας 
προς τις διατάξεις της οδηγίας 79/781/ΕΟΚ (Ειδ. Εκδ. 
Ε.Ε. 03/25/σελ. 163), αποφασίζουμε: 

Άρθρο 1. 

Τα άρθρα 70α, 70β, 70γ, 70δ, 70ε και 70στ της Α.Δ.72/77, 
όπως προστέθηκαν με την Α.Δ.4/83, αντικαθίστανται ο:>ς 
εξής : 

«Άρθρο 70α» 

«1. Ως «Τρόφιμο χύμα» νοείται το τρόφιμο αυτό που 
μετράται ή ζυγίζεται παρουσία του τελικού καταναλωτή, 

χωρίς προηγουμένως αυτό να έχει υποστεί καμιά συσκευα- 
σία. 

2. Ως «Τρόφιμο προσυσκευασμένο» νοείται το τρόφιμο 
αυτό που δεν ζυγίζεται ή μετράται παρουσία του κατανα¬ 
λωτή γιατί έχει υποστεί πριν την πώληση του κάποια συ- 
σκευασία που γράφει το βάρος ή όγκο, είτε αυτή το καλύπτει 
εξ ολοκλήρου είτε μερικώς και διακρίνεται σε δύο κατηγορίες 
ήτοι : 

α) Στην κατηγορία «Τρόφιμο προσυσκευασμένο σε προ - 
καθορισμένη ποσότητα» δηλαδή σ’ αυτό που η ποσότητα που 
περιέχει αντιστοιχεί σε αξία που καθορίζεται εκ τοιν προ- 
τέρων. 

β) Στην κατηγορία «Τρόφιμο προσυσκευασμένο σε μετα¬ 
βλητή ποσότητα», δηλαδή σ’ αυτό που η ποσότητα που πε¬ 
ριέχει δεν αντιστοιχεί σε αξία που καθορίζεται εκ των προ- 
τέρων. 

3. Ως «Τιμή πώλησης» νοείται η τιμή που ισχύει για 
μία δεδομένη ποσότητα τροφίμου, ενώ ως «τιμή μονάδας 
μέτρησης» νοείται η τιμή που ισχύει για την ποσότητα ενός 
(1) κιλού, ή ενός (1) λίτρου». 

«Άρθρο 70β» 

«Για τα τρόφιμα του προηγουμένου άρθρου, που εκτίθε¬ 
νται προς πώληση σε καταστήματα λιανικής πώλησης, οι 
λιανοπωλητές είναι υποχρεωμένοι όπως, επί των σχετικών 
πινακίδων ή καταλόγων ή συσκευασίας, αναγράφουν, πέρα 
από τις ενδείξεις που επιβάλλουν άλλες διατάξεις, και την 
τιμή λιανικής πώλησης του τροφίμου κατά μονάδα μέτρη¬ 
σης, δηλαδή την τιμή τούτου που αντιστοιχεί σε ποσότητα 
ενός κιλού ή ενός λίτρου. Η τιμή κατά μονάδα μέτρησης χά- 
ριν συντομίας, μπορεί να αναγράφεται με την ένδειξη «ΤΜΜ». 

«Άρθρο 70γ» 

«Εξαιρούνται των διατάξεων του προηγουμένου άρθρου 
τα τρόφιμα που : 

α) Έχουν καθαρό περιεχόμενο ένα κιλό ή ένα λίτρο. 

β) Προσφέρονται από Ξενοδοχεία, Εστιατόρια, Καντί- 
νες, Νοσοκομεία και παρόμοιες επιχειρήσεις και καταναλώ¬ 
νονται μέσα στους χοίρους αυτών. 

γ) Σαν μαγειρεμένα ή ημιμαγειρευμένα φαγητά, είναι 
συσκευασμένα μαζί και αποτελούνται από περισσότερα του 
ενός κύρια προϊόντα. 

δ) Η ποσότητά τους είναι μικρότερη των 5 γραμμαρίων 
ή 5 χιλιοστολίτρων ή μεγαλύτερη των 10 κιλών ή 10 λίτρων. 

ε) Διατίθενται από αυτόματους πουλητές. 

στ) Πωλούνται απευθείας στον καταναλωτή από αγρο¬ 
κτήματα». 

«Άρθρο 708» 

«Η τιμή λιανικής πώλησης κατά μονάδα μέτρησης (ΤΜΜ 
βάρους ή όγκου) θα αναφέρεται πάντα στο καθαρό περιεχό¬ 
μενο τ/)ς συσκευασίας με τις εξής επιπλέον ειδικότερες δια¬ 
κρίσεις : 

α) Για τρόφιμα που υποχρεωτικά αναγράφεται στη συ- 
σκευασία τους το εστραγγισμένο βάρος περιεχομένου, η τιμή 


πώλησης κατά μονάδα μέτρησης θα αναφέρεται στο εστραγ- 
γισμένο βάρος τους. 

β) Για ημιέτοιμα τρόφιμα που προορίζονται για κατανά¬ 
λωση μετά από ανάμειξη με νερό, η τιμή πώλησης κατά μο¬ 
νάδα μέτρησης θα αναφέρεται στο βάρος ή τον όγκο του τε¬ 
λικού προϊόντος που προκύπτει μετά την προτεινομένη από 
τον κατασκευαστή ανάμειξη». 

«Άρθρο 70ε» 

«Η τιμή λιανικής πώλησης κατά μονάδα μέτρησης βά¬ 
ρους ή όγκου όπως αυτή αναγράφεται επί των πινακίδων, 
καταλόγων ή συσκευασίας, μαζί με την τιμή λιανικής πώ¬ 
λησης, θα είναι με κεφαλαία γράμματα και· τα στοιχεία που 
θα χρησιμοποιηθούν για την αναγραφή της ΤΜΜ πρέπει να 
έχουν το ίδιο μέγεθος με τα στοιχεία της τιμής λιανικής πώ¬ 
λησης». 

«Άρθρο 70στ» 

«1. Για όσα από τα τρόφιμα του άρθρου 70α της παρούσας 
υπάρχει υποχρέωση από άλλες διατάξεις για το Βιομήχανο 
ή Βιοτέχνη ή Εισαγωγέα, να αναγράφει στην εξωτερική επι¬ 
φάνεια της άμεσης συσκευασίας ή σε ετικέττα τη λιανική 
τιμή πώλησης του τροφίμου, οι παραπάνω υποχρεούνται 
εφεξής να αναγράφουν δίπλα στη λιανική τιμή πώλησης 
και την τιμή κατά μονάδα μέτρησης (ΤΜΜ) του τροφίμου. 

2. Η τιμή λιανικής πώλησης κατά μονάδα μέτρησης 
(ΤΜΜ) αναγράφεται υποχρεωτικά και επί των γραπτών ή 
εντύπων διαφημίσεων και τιμοκαταλόγων των τροφίμων, 
πλην των περιπτώσεων που αναφέρονται στο άρθρο 70γ της 
παρ <ύσας, εφόσον στις εν λόγω διαφημίσεις και τιμοκατα¬ 
λόγους αναφέρεται τιμή πώλησης. 

3. Η τιμή λιανικής πώλησης κατά μονάδα μέτρησης α¬ 
φορά τα τρόφιμα που πιυλούνται με τον όγκο και έχουν ως 
μονάδα μέτρησης το λίτρο και τα τρόφιμα που πωλούνται 
με το βάρος και έχουν ως μονάδα μέτρησης το κιλό. 

4. Οι ρυθμίσεις τοκι άρθρων 70α-70στ έχουν εφαρμογή 
και για τα παρακάτω είδη : 

- Κρέμες ξυρίσματος, Οδοντόκρεμες, Σαμπουάν, Σαπού¬ 
νια, Απορρυπαντικά και χρώματα και Εμφιαλωμένα Ποτά». 

Άρθρο 2. 

1. Οι παραβάτες της παρούσας που ισχύει σε όλη τη 
χώρα από τη δημοσίευσή της στην Εφημερίδα της Κυβερ- 
νήσεως, διώκονται και τιμωρούνται σύμφωνα με τον ισχύοντα 
Αγορανομικό Κώδικα. 

2. Καταργείται στο σύνολό της η Α.Δ. 4/1983. 

Η παρούσα απόφαση να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Αθήνα, 31 Ιουλίου 1986 

οι ΥΠΟΥΡΓΟΙ 

